סינותריום

סינותריום (שם מדעי: Sinotherium; מילולית: "בהמה סינית") הוא סוג של קרנף גדול נכחד שחי במשך תקופת המיוקן והפליוקן בסין הקדומה ובמזרח מונגוליה וקזחסטן, לפני 9.5 עד 3.6 מיליון שנה מזמננו. קרנף זה היה בעל קרן אחת על מצחו שהזכירה מעט את קרן החדקרן המיתולוגי. הממצאים שלו התגלו לראשונה במערב סין, מהם קיבל את שמו, והוא הוגדר ב-1924. בתוך סוג זה נכלל מין אחד - Sinotherium lagrelli.

הסינותריום התפתח מקרנף שחי בסוף המיוקן באיראן - האיראנותריום (Iranotherium), אשר היגר מזרחה עד לסין. הוא היה בנוי בכבדות והגיע לאורך של 4 מטרים ולמשקל של 4 טון בקירוב. מעריכים שמקרנף זה התפתח הקרנף הגדול ביותר מעולם - האלסמותריום שהגיע לממדים של פיל אסייתי, באורך של קרוב ל-5 מטרים ולמשקל של 3.6–4.5 טונות במינים הגדולים.

קישורים חיצוניים

קרנפיים פרהיסטוריים
מגה-פאונה של הנאוגן באירואסיה
מפריטי פרסה שחיו במיוקן
מפריטי פרסה שחיו בפליוקן
מאובני טקסונים שתוארו ב-1924
יונקים שחיו במיוקן באסיה